Die American Academy of Otolaryngology het gevra anosmie (reukverlies) moet ook geplaas word op die lys wat gebruik word om te screen vir Covid-19, die siekte wat die virus veroorsaak.
Prof. Clare Gerada, ’n mediese dokter in Londen, het ook siek geword, maar herstel. Gerada (60) het die virus moontlik in New York opgedoen toe sy ’n konferensie daar bygewoon het.
Sy het vertel die simptome wat sy gehad het, was baie soos dié van griep – koors, ’n droë hoes, spier- en borspyn, seer keel, hoofpyn, kouekoors en duiseligheid.